								


Dragi učenici, dragi roditelji!

Želimo vam svima puno uspjeha, zdravlja i lijepih trenutaka u novoj školskoj i nastavnoj godini.
Radujemo se vašem dolasku u školu nakon ljetnog odmora.
Posebno pozdravljamo naše nove učenike i učenike prvih razreda!
Želimo s vama podijeliti nekoliko važnih obavijesti i  informacija na samom početku nastave.
Prvi dan nastave je ponedjeljak, 7. 9. 2026.  i za učenike od drugih do osmih razreda nastava počinje u 8.00 i traje do 10.30.
Tijekom prvog i drugog nastavnog Sata razrednika, učenicima će biti podijeljen raspored sati, udžbenici i radni materijali.
Naši dragi učenici prvih razreda, u školu će u pratnji svojih roditelja doći u 11.00  gdje će ih dočekati njihove učiteljice, učitelji, stručni suradnici i ostali djelatnici škole.
Dobro nam došli!
Molimo vas sve da posebno strpljivi i pažljivi budete s našim prvašićima, pripazite na njih u školi i putem do škole ili kuće.
Pazite jedni na druge.
Karlovačka policija pojačano će osiguravati i pratiti sve sudionike u prometu, osobito upravo u blizini škola.
Podsjećamo vas i da za vrijeme nastave i tijekom boravka u školi i dalje nije dozvoljena upotreba mobitela i pametnih satova.
Također, nije dozvoljeno u školu dolaziti električnim romobilima.

